|  |  |  |
| --- | --- | --- |
| cali |  |  |
| **ΤΙΤΛΟΣ: «ΕΥΡΩΠΑΪΚΟΣ ΠΟΛΙΤΙΣΜΟΣ»ΦΟΡΕΑΣ: Κέντρο Ψηφιακής Γεωγραφικής Εκπαίδευσης, ΠΤΔΕ, ΑΠΘ** |  | **Θεματική:** (Φροντίζω το περιβάλλον)**Υποενότητα:**  Παγκόσμια & Τοπική Πολιτιστική Κληρονομιά**Απευθύνεται** σε: μαθητές/τριες ΣΤ΄ Δημοτικού & Α΄ Γυμνασίου  |
|  |  |  |
|  | Επικοινωνία: Νίκος Λαμπρινός (labrinos@eled.auth.gr)Ιστοσελίδα: http://www.digital-earth.edu.gr/index.php/el/Περιγραφή του Υλικού:Το υλικό του προγράμματος αποτελείται από μία μεγάλη σειρά από διαδραστικά ψηφιακά χαρτογραφικά επίπεδα (τα σύνορα και οι χώρες της Ευρώπης, οι πρωτεύουσες των χωρών, οι πρωτεύουσες πολιτισμού, ο χωρισμός της Ευρώπης σε 4 περιοχές [Σκανδιναβία, Κεντρική, Ανατολική και Νότια Ευρώπη], γλώσσες και μια αμετάφραστη λέξη από κάθε μια, οικογένειες γλωσσών [Λατινογενείς, Γερμανογενείς, Σλαβικές και άλλες καθώς και χώρες με παραπάνω από μια επίσημη γλώσσα], καθώς και μνημεία και έργα τέχνης). Η οποιαδήποτε χαρτοσύνθεση που προκύπτει από τα παραπάνω χαρτογραφικά επίπεδα υποστηρίζει τρεις (3) Δραστηριότητες που αποτελούνται: η πρώτη από δύο (2) άρθρα που αφορούν την Ευρωπαϊκή Πολιτιστική Κληρονομιά και το Ευρωπαϊκό Έτος Πολιτιστικής Κληρονομιάς 2018, η δεύτερη από πέντε (5) Φύλλα Εργασίας και η τρίτη από έναν πίνακα για τη συμπλήρωση των γλωσσικών οικογενειών που απαντώνται στην Ευρώπη. Η πρόταση υποστηρίζεται από ένα Διδακτικό Σενάριο που συνδέει όλα τα παραπάνω υλικά. Επιπρόσθετα, η πρόταση συνοδεύεται από υλικό που απευθύνεται προς τον/την εκπαιδευτικό για τον τρόπο εγγραφής στο δωρεάν λογισμικό και στον τρόπο χρήσης του λογισμικού. Το ίδιο ισχύει και για τους εκπαιδευόμενους. Τέλος, υπάρχει αρχείο όπου οι εκπαιδευτικοί μπορούν να ενημερωθούν για τον τρόπο που θα μπορούσαν να οργανώσουν την συμμετοχή των μαθητών τους στο λογισμικό χαρτογραφίας.  **Μορφή Υλικού** **Εκτυπώσιμο:** Κάθε χαρτογραφικό επίπεδο μπορεί να εκτυπωθεί, καθώς και όλο το υποστηρικτικό προς το Διδακτικό Σενάριο υλικό, χωρίς να σημαίνει ότι αυτό είναι απαραίτητο.**Ψηφιακό:** Όλα τα υλικά είναι σε ψηφιακή μορφή. Τα χαρτογραφικά επίπεδα βρίσκονται στη Νέφωση (Cloud) ώστε να είναι προσβάσιμα από οποιοδήποτε υπολογιστή που βρίσκεται οπουδήποτε, φτάνει να υπάρχει σύνδεση στο δίκτυο.**Στόχοι****α) γνωστικοί στόχοι** Οι μαθητές/τριες να: ➢ Μάθουν πού βρίσκεται η Ευρώπη ➢ Γνωρίσουν ποιες χώρες και κράτη συμπεριλαμβάνονται στην Ευρώπη ➢ Γνωρίσουν τον πολιτισμό και τις διαφορετικές γλώσσες των χωρών της Ευρώπης ➢ Διαπιστώσουν ορισμένες πολιτισμικές διαφορές ανάμεσα στους Ευρωπαίους (π.χ. γλώσσα) **β) στόχοι δεξιοτήτων** Οι μαθητές/τριες να αποκτήσουν: ➢ Δεξιότητες παρουσίασης ενός θέματος ➢ Χωρική σκέψη και αντίληψη ➢ Ψηφιακές δεξιότητες ➢ Δεξιότητες χειρισμού Η/Υ ➢ Δεξιότητες χειρισμού του λογισμικού ArcGIS Online ➢ Δεξιότητες δημιουργίας ψηφιακού χάρτη ➢ Την ικανότητα να επικοινωνούν και να συνεργάζονται με τα μέλη της ομάδος ➢ Την ικανότητα να ανταλλάσσουν απόψεις και ιδέες **γ) στόχοι στάσεων** Οι μαθητές/τριες να: ➢ Καλλιεργήσουν την ανεκτικότητα απέναντι στους διαφορετικούς πολιτισμούς ➢ Εργάζονται αρμονικά σε ομάδες **Αξιολόγηση**Για την αξιολόγηση υπάρχουν δύο αρχεία: α) για τον/την εκπαιδευτικό και β) για τους εκπαιδευόμενους. |  |  |

#  **Περιλαμβάνει/ Υποστηρικτικό υλικό:**

Α) Οδηγός για τα παιδιά – Δημιουργία Ψηφιακού διαδραστικού χάρτη (αρχείο pdf)

B) Οδηγός Εκπαιδευτικού για τη δημιουργία λογαριασμού στο ArcGIS Online (αρχείο pdf)

Γ) Οδηγός Εκπαιδευτικού για τη χρήση του ArcGIS Online ( αρχείο pdf)